|  |  |
| --- | --- |
| 26.09.2024. | Nr.12/4 |

###### PROJEKTA “SABIEDRĪBAS DROŠĪBAS SISTĒMAS ATTĪSTĪBA PAŠVALDĪBĀS” IESNIEGUMA IESNIEGŠANA

**Atklāti balsojot: PAR – 10** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds), **PRET – nav**, **ATTURAS – 4** (A.Pagors, G.Kurlovičs, A.Rublis, A.Tomašūns),

Saskaņā ar Pašvaldību likuma 4. panta pirmās daļas 3. un 14. punktiem, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plāna rīcības virziena Nr.8 “Vieda un atvērta pārvaldība, drošība” īstenošanai iekļauto investīciju projekta ideju Nr.8.3.7. “Pašvaldību gaisa telpas uzraudzības risinājuma ieviešana” un Nr.8.3.1. “Jelgavas pilsētas videonovērošanas sistēmas pilnveidošana”, un Centrālās finanšu un līgumu aģentūras izsludināto ierobežoto projektu iesniegumu atlasi Eiropas Savienības kohēzijas politikas programmas 2021.-2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.4. pasākuma “Viedās pašvaldības”(turpmāk – 5.1.1.4. pasākuma projektu iesniegumu atlase),

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atbalstīt Jelgavas valstspilsētas pašvaldības iestādes “Jelgavas digitālais centrs” (turpmāk – JVPI “Jelgavas digitālais centrs”) dalību projektā “Sabiedrības drošības sistēmas attīstība pašvaldībās” (turpmāk – Projekts), uzdodot iesniegt Projekta iesniegumu 5.1.1.4. pasākuma projektu iesniegumu atlases ietvaros. Projekta kopējās izmaksas plānotas 1 532 882,35 *euro* (viens miljons pieci simti trīsdesmit divi tūkstoši astoņi simti astoņdesmit divi *euro* un 35 centi), no tām 1 302 950,00 *euro* (viens miljons trīs simti divi tūkstoši deviņi simti piecdesmit *euro* un 00 cents)ir Eiropas Reģionālās attīstības fonda finansējums un 229 932,35 *euro* (divi simti divdesmit deviņi tūkstoši deviņi simti trīsdesmit divi *euro* un 35 centi) pašvaldību līdzfinansējums, tai skaitā Jelgavas valstspilsētas pašvaldības plānotas izmaksas 646 500,00 *euro* (seši simti četrdesmit seši tūkstoši pieci simti *euro* un 00 centi), no tām 549 525,00 *euro* (pieci simti četrdesmit deviņi tūkstoši pieci simti divdesmit pieci *euro* un 00 centi) ir Eiropas Reģionālās attīstības fonda finansējums un 96 975,00 *euro* (deviņdesmit seši tūkstoši deviņi simti septiņdesmit pieci *euro* 00 cents) ir Jelgavas valstspilsētas pašvaldības līdzfinansējums.
2. Projekta apstiprināšanas gadījumā Jelgavas valstspilsētas pašvaldības iestādes “Centrālā pārvalde” Finanšu departamentam nodrošināt Projekta īstenošanai JVPI “Jelgavas digitālais centrs” budžetā:
	1. 2026. gadā – līdzfinansējumu 66 400,00 *euro* (sešdesmit seši tūkstoši četri simti *euro* un 00 centi) apmērā;
	2. 2027. gadā – līdzfinansējuma un priekšfinansējuma nodrošināšanai 85 527,50 *euro* (astoņdesmit pieci tūkstoši pieci simti divdesmit septiņi *euro* un 50 centi) apmērā, t.sk. līdzfinansējums 30 575,00 *euro* (trīsdesmit tūkstoši pieci simti septiņdesmit pieci *euro* un 00 centi) un priekšfinansējums 54 952,50 *euro* (piecdesmit četri tūkstoši deviņi simti piecdesmit divi *euro* un 50 centi)*.*
3. Pilnvarot JVPI “Jelgavas digitālais centrs” vadītāju veikt visas nepieciešamās darbības Projekta īstenošanas nodrošināšanai, t.sk. parakstīt ar Projekta īstenošanu saistītos dokumentus.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 26. septembrī